Na temelju članka 98. stavka 1. Zakona o komunalnom gospodarstvu (Narodne novine, broj 68/18, 110/18, 32/20 i 145/24) i članka 30. Statuta Općine Marija Bistrica (Službeni glasnik Općine Marija Bistrica, broj 4/21) Općinsko vijeće Općine Marija Bistrica na \_\_. sjednici održanoj dana \_\_. \_\_. 2025. godine donijelo je

**ODLUKU**

**o vrijednosti boda komunalne naknade (B)**

**Članak 1.**

Ovom Odlukom određuje se vrijednost boda komunalne naknade (B) za utvrđivanje iznosa komunalne naknade na području Općine Marija Bistrica (u daljnjem tekstu: vrijednost boda).

**Članak 2.**

Vrijednost boda jednaka je godišnjem iznosu komunalne naknade po četvornom metru (m2) korisne površine stambenog prostora u prvoj zoni Općine Marija Bistrica.

**Članak 3.**

Vrijednost boda iz članka 2. ove Odluke određuje se u visini od 0,64 eura po četvornome metru (m²).

**Članak 4.**

Danom stupanja na snagu ove odluke prestaje važiti Odluka o vrijednosti boda komunalne naknade (B) (Službeni glasnik Općine Marija Bistrica, broj 10/18).

**Članak 5.**

Ova Odluka objavit će se u Službenom glasniku Općine Marija Bistrica, a stupa na snagu od 1. siječnja 2026. godine.

KLASA:

URBROJ:

Marija Bistrica, \_\_. studenog 2025. godine

**Predsjednik**

**Općinskog vijeća**

**Teodor Švaljek, ing.**